paragraph_text: William Andrew Oddy, (6. siječnja 1942.) je bivši voditelj konzervatorskog odjela Britanskog muzeja u Londonu. Njegov najznačajniji doprinos konzervatorsko restauratorskoj struci je Oddy proba, te više od 300 objavljenih članaka posvećenih konzerviranju restauriranju i numizmatici. Godine 1996. Institut za konzerviranje nagradio ga je Forbesovom nagradom "za izniman doprinos konzerviranju restauriranju". Umirovljen je 2002. godine.